ଜୁନ୍‌ ୧୨ରେ ବିରୋଧୀ ଦଳ ବୈଠକ, ୨୪ ଦଳ ସାମିଲ ହେବାର ସମ୍ଭାବନା
ପାଟନା,୩୦।୫: ୨୦୨୪ରେ ହେବାକୁ ଥିବା ଲୋକ ସଭା ନିର୍ବାଚନରେ ବିରୋଧୀ ଦଳଙ୍କୁ ପୁଣିଥରେ ଏକାଠି ଦେଖିବାକୁ ମିଳିବ। ଭାଜପାକୁ କ୍ଷମତାରୁ ହଟାଇବାକୁ ଚାହୁଁଥିବା ଦଳର ନେତାମାନେ ପାଟନାରେ ଏକ ବୈଠକ କରିବାକୁ ଯାଉଛନ୍ତି। ଜୁନ୍ ୧୨ରେ ବିହାର ମୁଖ୍ୟମନ୍ତ୍ରୀ ତଥା ଜେଡିୟୁ ନେତା ନୀତୀଶ କୁମାର ବିହାରରେ ବିରୋଧୀ ନେତାମାନଙ୍କ ବୈଠକ ଡକାଇଛନ୍ତି। ଯେଉଁଥିରେ ୨୪ ବିରୋଧୀ ଦଳ ସାମିଲ ହୋବର ସମ୍ଭାବନା ରହିଛି। ଦଳର ନେତୃତ୍ୱ ପୂର୍ବରୁ ୧୮ଟି ଦଳ ସହିତ ଯୋଜନା ବିଷୟରେ ଆଲୋଚନା କରିସାରିଛନ୍ତି, ଅବଶିଷ୍ଟ ଦଳଗୁଡିକଙ୍କ ମଧ୍ୟରେ କିଛି ଦିନ ମଧ୍ୟରେ ବିଚାରବିମର୍ଷ କରାଯିବ।

ଜେଡିୟୁ ନେତା କହିଛନ୍ତି, ଜୁନ ୧୨ରେ ପାଟନାରେ ଅନୁଷ୍ଠିତ ହେବାକୁ ଥିବା ବିରୋଧୀ ବୈଠକରେ ଅତି କମରେ ୨୪ଟି ରାଜନୈତିକ ଦଳ ସାମିଲ ହେବେ ବୋଲି ଆଶା କରାଯାଉଛି। ଜେଡିୟୁ ୧୮ଟି ଦଳ ସହିତ ଆଲୋଚନା କରିଛି, ଅବଶିଷ୍ଟ ୬ଟି ଦଳ ସହିତ କିଛି ଦିନ ମଧ୍ୟରେ ଆଲୋଚନା କରିବ।